**Lisa Tartu Linnavalitsuse Korralduse nr LV-K-0937 „Seisukoha võtmine Tartu linna arengukava 2018-2026 ja eelarvestrateegia 2023-2026 muutmisettepanekute osas ning avaliku arutelu aja ja koha määramine “ juurde.**

|  |  |  |
| --- | --- | --- |
| **Ettepanek** | **Arvamuse/ettepaneku esitaja ja põhjendus** | **Arvamused ja kommentaarid ettepaneku arvestamise kohta** |
| 1. Hakata röövlindude kajakate ja vareste arvukust ja paljunemist piirama. | **Kadri Eomäe**Kuna prioriteediks on elukeskkonna parandamine. | **Osaliselt arvestada.**Mitmekesise haljastuse arendamisega väldime ühe liigi populatsiooni ülearvukust. Tartu linna kõikides strateegilistes dokumentides on elukeskkonna parandamist nimetades silmas peetud mitmekesise ja elurikka linnalooduse olemasolu.  |
| 2. Korrektne oleks öelda:„*Karjääriplaneerimisalase tegevuse tõhustamine Vajadus karjäärikoordinaatorite/nõustajate järgi koolides on olemas, kuid rahalised võimalused nende rakendamiseks napivad. Karjääriteenuseid pakuvad Eesti Töötukassa karjäärispetsialistid. Gümnaasiumides rahastab linn tugispetsialisti 1,0 ametikohta, mida koolid saavad ise täita vastavalt vajadusele*.“ (lk 69) | **Olav Kersen**Tutvusin ka Tartu linna arengukavaga ja silma jäid üks punkt, mis vajaks uuendamist.„*Karjääriplaneerimisalase tegevuse tõhustamine Vajadus karjäärikoordinaatorite/nõustajate järgi koolides on olemas, kuid rahalised võimalused nende rakendamiseks napivad. Karjäärinõustamine toimub Rajaleidja keskuse kaudu. Gümnaasiumides rahastab linn tugispetsialisti 1,0 ametikohta, mida koolid saavad ise täita vastavalt vajadusele.*“ (lk 69)2019. aastal toimus karjääriteenuste reform ning enam ei paku Rajaleidja keskused karjääriteenuseid, vaid seda teeb Eesti Töötukassa. | **Arvestada.** |
| 3. Vastavalt arengukava enda eesmärkidele tuleks planeerida Ihastesse lasteaed-põhikool-raamatukogu-kogukonnamaja detailplaneering ja projekteerimine Pallase pst 114 kinnistule perioodile 2023-2025 ning nimetatud maja ehitamine ning käivitamine koostöös riigi või erasektoriga aastatel 2026-2030. | **Ihaste Selts MTÜ** | **Osaliselt arvestada.** Linn on üldplaneeringuga määranud ja omandanud koolile ja lasteaiale Pallase pst 114 kinnistu. Lasteaed-algkooli hoonet kavandamiseks detailplaneeringu koostamiseks planeeritakse vahendid linna 2023. a eelarvesse. Hoonesse muude funktsioonide kavandamise vajadust ja võimalikkust hinnatakse detailplaneeringu koostamise ja edasiste arutelude käigus. Detailplaneeringu kehtestamise järgselt kaalutakse lasteaia-algkooli rajamise ja pidamise täpsemat mudelit.  |
| 4. Planeerida vahendid ja tegevused Sälu 6 krundile multifunktsionaalse spordi- ja vabaajaväljaku projekteerimiseks ja ehitamiseks aastateks 2023-2025. | **Ihaste Selts MTÜ** | **Mitte arvestada.** 2023. a objektideks on Toomemäe mänguväljak ning Kvissentali ühisväljak (Klaose 10). 2024. a investeering on kavandatud kooli spordiväljakusse (kooliõue arendus avatud vabaajakohaks). Ettepanekus toodud objekti saame kaaluda lähtuvalt eelarvelistest vahenditest järgnevatel aastatel. |
| 5. Planeerida Ihaste vabaujula projekteerimine aastateks 2024-2025. | **Ihaste Selts MTÜ** | **Mitte arvestada.**  Ihaste vabaujula rajamise teostatavus (s.h ligipääsuvõimalused) vajab põhjalikumat uurimist. Supelranna ehitamise eelduseks on Vana-Ihaste paadisadama detailplaneeringuga arvestava või selle elluviimisel kujundatava juurdepääsutee olemasolu. Eelneva tõttu ei ole nimetatud objekti väljaehitamist praegusel hetkel eelarvestrateegiasse lisada otstarbekas. Pärast uuringute tulemuste selgumist on võimalik otsustada vabaujula arengukavasse ja eelarvestrateegiasse lisamise üle.  |
| 6. Planeerida Wiiralti tänava spordiväljaku rekonstrueerimine aastatel 2024-2025. | **Ihaste Selts MTÜ** | **Mitte arvestada.**Kõnealust objekti saame kaaluda 2025. a või järgnevate aastate eelarvelistest vahenditest. |
| 7. Teha korda Annelinna Saare tiik | **Tiina Vaht**Olen kauaaegne Annelinna elanik. Tahaks kaasa rääkida Tartu linna arengukavale. Ma olen väga õnnetu Saare tiigi oleviku ja tuleviku suhtes. Kas Te isiklikult olete käinud Saare tiigi juures? Mõned aastad tagasi oli see tiik väga kena- õitsesid isegi valged ja roosad vesiroosid. Nüüd on see kinni kasvamas ja tiigi keskele on jäänud väike vaba vesi ja vesiroosid on kõik kadunud-alles ainult paju võsa kallastel ja vees mingid veetaimed mis hävitavad kõik ilusa.Tiigi ümbrus on paari aasta eest korda tehtud- teed on asfalteeritud , palju pinke istumiseks ja muru on hooldatud.Aga nüüd tuleks ka tiigi endaga tegeleda! Võtke see plaani ja Annelinna elanikud oleksid väga tänulikud! | **Selgitus.**Linn on tellinud Tartu linna kõiki veekogusid käsitleva uuringu, mis valmib sel aastal ja seejärel on võimalik kavandada edasine tegevus vastavalt linna eelarvelistele võimalustele. |
| 8. Täiendada punktis 3.3. Inspireeriva elukeskkonnaga linn punkti 18 ja sõnastada see alljärgnevalt:*18. “Haljasalade ja parkide säilitamine terviklikuna ja nende väärtustamine. Sanatooriumi pargi säilitamine terviklikuna vastavalt 9. juunil linnavolikogu istungil esinenud teadlaste, valdkonna ekspertide ettepanekutele ning tingituna allkirjadega kinnitatud kõrgest avalikust huvist. Parkide arendamisel keskendutakse parkide puu ja põõsarindel liigirikkuse ning elustikurikkuse suurendamisele ning kliima soojenemisest tulenevate negatiivsete mõjude vähendamisele. Parkide väljanägemise ja kasutuse muutmine senisest mitmekesisemaks rajades nendesse erinevaid vaba aja ja puhke võimalusi, sealhulgas tehes koostööd Tartu Ülikooliga Toomemäe arendamisel ja Eesti Maaülikooliga Tähtvere dendropargi arendamisel ning kõigi teiste parkide arendamisel.“* | **Irja Alakivi**Minu ettepanek on vastavuses Euroopa Liidu elurikkuse strateegias aastani 2030 ette nähtud looduse taastamise eesmärkidega. Olemasolevat hoida on kordades odavam taastamisele tehtavate kulutustega. Linnade ökosüsteemid – mitte vähendada 2030. aastaks summaarselt linnade roheala. | **Mitte arvestada.** Tegemist on üldplaneeringut puudutava küsimusega. Arengukava peab arvestama linna üldplaneeringut. Linna üldplaneeringu kohaselt on roheala juhtotstarbega maa-ala SA-le Tartu Ülikooli Kliinikum kuuluv Riia tn 167 krundi hoonestusest välja jääv osa ja linnale kuuluv krunt Riia tn 167a (käsitlusest on üldistuse mõttes jäetud välja AS-le Tartu Veevärk kuuluv tehnoehitise krunt Sanatooriumi tn 4). Linn lähtus üldplaneeringu koostamisel põhimõttest, kus rohealaks määrati praeguseks välja kujunenud, reaalselt pargina toimiv ala, millesse ei ole liidetud Aino ja Oskar Kallase maja ümber kujundatud aed-parki. Linn möönab küll, et Raja 31 a krundil on säilunud väärtuslik kõrghaljastus ja kujunenud looduskooslus on elurikas, kuid ala ei pretendeeri terves ulatuses avalikuks pargialaks määramisele, sest see pole seda olnud.  |
| 9. Täiendada punkti 24 „Biogaasi tootmise arendamine reoveemuda ja orgaaniliste jäätmete baasil“ alljärgnevalt:*24. „Teostatavus ja tasuvusuuringu algatamine jäätmete põletamisploki rajamiseks Lohkva katlamaja juurde. Kogutud olmejäätmete vedamine algul ümberlaadimisjaama ja siis peaaegu 200 km kaugusele põletamisele ei ole keskkonnasäästlik ja kliimasõbralik tegevus.“* | **Irja Alakivi**Komisjoni esimees soovitas esitada need arengukava ja eelarvestrateegia avalikul väljapanekul. Komisjoni liikmed ei olnud vastu. | **Mitte arvestada.**Võttes aluseks jäätmekäitlust reguleerivates õigusaktides sõnastatud jäätmehierarhia, tuleb jäätmekäitlust korraldades eelistada jäätmetekke vähendamist, jäätmete sorteeritud kogumist ning ringlussevõttu. Jäätmete põletamine on jäätmehierarhias eelviimasel kohal, vahetult enne ladestamist.  |
| 10. Taastada eelarvestrateegias rahalised vahendid, umbes 4 miljonit, Tartu linnamuuseumile. | **Irja Alakivi**Mart Hiob toetas ettepanekut ja pani selle hääletusele.Hääletustulemus: poolt 4, vastu 3, erapooletud 1.Komisjon otsustas:2.1. võtta info teadmiseks;2.2. teha linnavalitsusele ettepanek taastada linna järgmise nelja aasta eelarvestrateegias summad, umbes 4 miljonit, Tartu linnamuuseumile. Konkreetse katteallika leidmise, mille arvelt linnamuuseumit rahastada, jätta linnavalitsuse otsustada. | **Mitte arvestada.** Linnavalitsus jagab seisukohta, et Linnamuuseumi investeering on vajalik, kuid praeguses majanduslikus olukorras kiiret ehitushindade tõusu ja üldist inflatsiooni arvestades tuleb see väljaminek edasi lükata.  |
| 11. Täiendavalt juhin tähelepanu, et kõrge avalik huvi Sanatooriumi pargi terviklikuks säilitamiseks eeldab linnavalitsuselt parki hävitava detailplaneeringu tühistamist, kogu ala avalikus kasutuses olevaks rohealaks määramist ja vastava muudatuse sisseviimist üldplaneeringusse. | **Irja Alakivi**Kunagise Kallaste kinnistu maa-ala on võimalik vahetada teise elamuehituseks sobivama maa-ala vastu linnale kuuluval maal. Sellega tagataks ajaloolis-kultuuriloolise pargi, mis on ühtlasi ühtlasi linna rohevõrgustiku tuumala, säilitamine. | **Mitte arvestada.**Vt p 8 seisukohta. Selgitame, et elamumaa sihtotstarbega krundid kõnealusel alal on Tervise tn 6, Tervise tn 8, Tervise tn 10 ja Raja tn 31a. Krundid on üldplaneeringuga määratud elamumaa maa-alaks. Linn on alale 2005. a kehtestanud detailplaneeringu, millega on otsustatud lubada alale moodustada elamukrundid ja määratud ehitusõigus väikeelamute ehitamiseks. Detailplaneeringu kehtetuks tunnistamise vajadust on hinnatud ja seda ei ole peetud põhjendatuks.  |
| 12. Toome looduse oma ellu tagasi.  | **Mart Herman**Üle ekspluateeritud looduskeskkonnas valitseb tänapäeval skisofreeniline olukord, ühiskonda hoiavad koos majandus- ja rahandusmudelid, mis tihti on vastuolus loodusseaduste, biosfääri seaduspärasustega. Inimene, kultuuri kandjana, näeb ennast eraldi, ainsana subjektina. Ta käsitleb keskkonda ja eluvorme objektina, lõputu ressursina ning on pimestatud lõputu kasvu võimalikkusest lõplikus ruumis. Loodussemiootikute nägemuses on meil võtmas maad looduskultuuritus, kollektiivne enesetapp.Olukorra kriitilisusele üleilmses plaanis juhtis 2021.a kevadel tähelepanu UNEP aruanne „Rahu tegemine loodusega”. Aruande avamisel sõnas ÜRO peasekretär A. Guterres, et inimkond peab enesehävituslikku ja mõttetut sõda loodusega.Euroopa Komisjoni „Euroopa Liidu elurikkuse strateegia aastani 2030”, on omal kohal ettepanek, toome looduse oma ellu tagasi (Brüssel 20.05 2020). Resolutsiooni käsitletakse ulatuslikult looduse kaitsmist ja taastamist Euroopa Liidus, seda nii üldises maakasutuses, põllu- ja metsamajanduses, mere ja magevee ökosüsteemides jne aga samuti linnade ja linnalähedaste piirkondade haljastamisel. | **Võtta teadmiseks ja arvestada põhimõttena.** |
| 13. Mis on teoksil armsas kodulinnas (ülikoolilinnas, heade mõtete linnas, jne)? | **Mart Herman**Kiiruga koostatud ja kinnitatud linna üldplaneeringu suurimaks puuduseks on rohealade peatüki (analüüsi) väljajäämine. Linna arengukava kannatab samade puuduste all, välja on toodud rida strateegilisi eesmärke, just kui need - liiklussõlmede ja tänavate rekonstrueerimine, kindlustaksid inspireeriva elukeskkonna. Hooldamata pargid, skväärid, puiesteed, vähenev rohealade pindala ning tulemuseks on linna elanike arvu vähenemine. Linnas kasvavad puud, on elusorganismid, nende kasvutingimused on äärmuslikud, nende võrade nudimine, juurte läbikaevamine on lausa kuritegu. Globaalse kliimamuutustega kaasnevate ekstreemsete ilmastikuolude leevendamiseks ei suuda rohealad täita neile pandud lootusi. Ja mis veelgi kohutavam on, et meie linna elanikke on loodus- ja inimkatsetega püütud võõrutada loodusest. Karjuvaim näide on nn „ajuvabaduse puiestee“, kus õitsvate pärnade pargist meelitatakse inimesed mitmesuguste atraktsioonidega, kunstvaipadega kaetud, sulava asfaldiga sõiduteele. Linna pargid on unarusse jäetud, rääkimata lähedasest botaanikaaiast.Heade mõtete linnas on kaasamõtlejaid palju, kuid eriti otsustajate poolelt jääb silma puudujääke harituses. Permanentses haridusreformis on hetkel peaprobleemiks kas kontakt- või kaugõpe, vajalik oleks läbida ökoloogiakursus, saada esmateadmisi biosfääri seostest.Tartu rohealade, parkide, skvääride tulevikku varjutab ebamäärasus, nende arv, pindala ja funktsionaalsus on ebaselge ka linnajuhtidele. Iseloomulik on linnale olulise tähtsusega küsimuse, Sanatooriumi pargi kaitse vajaduse teadustamisel, ärakuulamisel volikogus kerkis päevakorda linnavoliniku küsimus - aga kui rohelust üldse ei ole, mis siis saab? Ettepanekud volikogus olid asjalikud, need kuulati ära, kuid ei kuuldud!? Kummastav on seejuures kõrgkoolide inertsus ja kui antakse seisukoht, siis võidakse libastuda, võrreldakse võrreldamatut, Keskpargi muru Laelatu puisniidu kooslusega! | **Selgitus.**Linn ei nõustu esitatud mõtetega. Kuna neis puuduvad konkreetsed ettepanekud arengukava kohta, ei kujunda linn siinkohal seisukohti esitatu kohta. |
| 14. Üleilmse keskkonnakriisi ja äärmuslike ilmastikuolude tingimustes on vajalik Tartu LV võtta tagasi kunagised, tänaseks ebaõnnestunud arendusalased otsused ning eesmärgiks seada tõeliselt tervisliku elukeskkonna kujundamine Tartumaal. | **Mart Herman**Ja lõpetuseks! Asi on rohkem kui tõsine! Euroopa Komisjonilt on saabunud ja ringleb meil 22.06.22 määruse projekt looduse taastamise kohta. Artikkel 6 „Linnaökosüsteemide taastamine“, on toodud konkreetsed taastamise eesmärgid ja -kohustused. Liikmesriigid tagavad, et linna puude võrastike liitus ei väheneks 2021. aastaga võrreldes. Seega arendustegevus rohealadel on lubamatu! Tekstis on veel rida muid kohustusi.  | **Selgitus.**Linn ei nõustu esitatud mõtetega. Kuna neis puuduvad konkreetsed ettepanekud arengukava kohta, ei kujunda linn siinkohal seisukohti esitatu kohta. |
| 15. Muuta peatüki 3.3 punkti 10 sõnastust järgmiselt:*Uute kasutajakesksete digivõimaluste arendamine ja teenusedisaini põhimõtete juurutamine avalike teenuste pakkumisel, sh ametnikele vastavate koolitus- ning arenguvõimaluste pakkumine.*  | **Linnavalitsus***Hetkel: Uute digivõimaluste rakendamine, mis tagaksid nii linlaste parema teenindamise kui linnaametnike rahulolu (sh paberivaba asjaajamine, kaugtöö juurutamine jms).* | **Arvestada.** |
| 16. Kavandada 2024. a eelarvestrateegiasse 1 000 000 eurot Ujula tänava jalg- ja jalgrattatee ehitamiseks.  | **Linnavalitsus**Tartu linna energia- ja kliimakavaga "Tartu energia 2030" vastu võetud transpordi strateegiliste eesmärkide elluviimiseks. | **Arvestada.** |
| 17. Lisada eelarvestrateegiasse 2023. a 10 995 102 eurot (sh 5 537 500 eurot toetus riigieelarvest) Pärli Kooli rekonstrueerimiseks. | **Linnavalitsus** Objekt jäi kevadel eelarvestrateegiast välja, kuna esialgselt kavandatud 5,1 mln euro asemel tõstis kiire ehitushindade tõus maksumuse 12,3 mln eurole. Linnavalitsus esitas vabariigi valitsusele taotluse kallinemise osaliseks katmiseks riigieelarvest.  | **Arvestada.** |